সুপারম্যান লোগো
সুপারম্যান লোগো বা সুপারম্যান ঢাল হলো কাল্পনিক ডিসি কমিকসের নায়ক সুপারম্যানের একটি অনন্য প্রতীক। প্রথম দিকের সুপারহিরোদের মধ্যে অন্যতম একজনের রূপক হিসেবে ব্যবহৃত এই লোগোটি সুপারম্যানের প্রথম উপস্থিতির কয়েক দশক পরেও চরিত্র চিত্রণের ক্ষেত্রে একটি টেমপ্লেট হিসাবে কাজ করেছিল। সুপারম্যানের বুকে এই প্রতিনিধিত্বমূলক প্রতীক পরিধান করার ঐতিহ্যটি পরবর্তীতে ডিসি কমিকসের অনেক সুপারহিরোকে অনুসরণ করতে দেখা যায়। এদের মধ্যে রয়েছে ব্যাটম্যান, গ্রিন ল্যান্টার্ন, ফ্ল্যাশ, ওন্ডারওমেন এবং হকম্যানসহ আরো অনেকে। সুপারম্যানের প্রথম দিককার গল্পগুলোতে লোগোটি কেবল “সুপারম্যান” এর জন্য একটি প্রাথমিক চিহ্ন হিসেবে ছিল। কিন্তু ১৯৭৮ সালের 'সুপারম্যান' চলচ্চিত্রে এই লোগো সুপারম্যানের পরিবার- 'হাউজ অব এল' এর পারিবারিক সিলমোহর হিসেবে চিত্রায়িত হয়।